  Майя Бывальцева Удмуртиын коронавирус инфекциен висись 130 пала адямилы одӥгезлы но тыосты шокатӥсь аппаратъёс али кулэ ӧвӧл. Со сярысь 20-тӥ оштолэзе элькунлэн тӧроез Александр Бречалов мерлыко вотэсъёсын меӵак эфирез дыръя вераз. Милям элькунын тыосты шокатӥсь 303 аппаратъёс, но али одӥгезлы но кулэяськон ӧвӧл, одӥгез но уже кутымтэ. Та дыре секыт висисьёслы дасям койкаос бушесь, со пӧлысь 41-ез тыосты шокатӥсь аппаратъёсын. Али 127 висисьёс, одӥгезлы но ИВЛ аппарат кулэ ӧвӧл Александр Бречалов, Удмуртилэн тӧроезСолэн кылъёсызъя, Росси кивалтэт но тазалыкез утёнъя министерство Удмуртиын коронавирусэн висисьёслы 751 инты дасяны ужпум пуктӥзы, но элькунын 900-лэсь трос койка дасяны чаклало. Александр Бречаловлэн верамезъя, валтӥсь ужъёсты 24-тӥ оштолэзёзь быдэстозы ни. Милям эмчиос дась, ординаторъёс дась, миля эмчиос-волонтёръёс дась. Бен, мобилизация мынэ. Милям со ласянь югдур умой. Куд-ог интыын, куд-ог ёросъёсын со чаклам радлыкъя приём чотын, оло, но ми югдурез быдэсак чакласа возиськом Александр Бречалов, Удмуртилэн тӧроезТодэ вайытом, Удмуртиын 137 адямилэсь коронавирус инфекциез шедьтӥзы, со пӧлысь сизьымез йӧназы ни, куинез кулӥзы.  Тегъёс: Тазалык Ижкар Удмуртия коронавирус тазалыкезутён АлександрБречалов  